**Anexa la HCL nr.**

**JUDEŢUL PRAHOVA**

**CONSILIUL LOCAL AL ORAȘULUI URLAȚI**

**R E G U L A M E N T**

**de organizare și funcționare al Casei de Cultură Urlați**

**CAPITOLUL I**

**Dispoziții generale**

 **Art.1.** Casa de Cultură a orașului Urlați este o instituție publică de cultură, fără personalitate juridică, fiind finanțată de la bugetul local și din venituri proprii.

  **Art.2.** Casa de Cultură își desfășoară activitatea în conformitate cu prevederile legislației române în vigoare, cu cele ale propriului regulament de organizare și funcționare, elaborate în temeiul regulamentului-cadru.

**Art.3.** Casa de Cultură are sediul în imobilul situat în orașul URLAȚI Str. Tudor Vladimirescu nr. 47, județul Prahova.

Toate actele, programele, anunțurile, publicațiile etc. vor conține denumirea completă a instituției și indicarea sediului.

**CAPITOLUL II**

**Scopul și obiectivul de activitate**

 **Art.4.** (1) Casa de Cultură are ca scop organizarea de evenimente culturale, educaționale și sociale, după cum urmează : festivaluri, spectacole, expoziții, seminare, work-shopuri, conferințe, stagii de informare sau formare, cursuri, cercuri de creație, concerte, lansări de carte sau alte publicații.

 (2) Casa de Cultură inițiază și desfășoară proiecte în domeniul educației permanente (economică, juridică, artistică, ecologică etc.), al culturii tradiționale și al creației populare contemporane, urmărind cu consecvență:

a) organizarea și desfășurarea de activități cultural-artistice și de educație permanentă;

b) conservarea și transmiterea valorilor morale, artistice și tehnice ale comunității locale, ale patrimoniului cultural național și universal;

c) organizarea sau promovarea, susținerea formațiilor artistice de amatori, în concursuri și festivaluri, inclusiv a participării formațiilor la manifestări culturale interjudețene, naționale și internaționale, stimularea creativității și talentului;

d) organizarea sau susținerea activității de documentare a expozițiilor temporare, de educație civică și informare a publicului;

e) organizarea cercurilor științifice și tehnice, de artă populară, plastică și de gospodărie țărănească.

  **Art.5.** Pentru îndeplinirea obiectivelor sale Casa de Cultură are următoarele atribuții principale:

a) organizează și desfășoară activități de educație permanentă;

b) organizează și desfășoară activități cultural-artistice;

c) promovează obiceiurile și tradițiile populare specifice zonei, precum și creația populară contemporană locală;

d) organizează și desfășoară activități, proiecte și programe de conservare și transmitere a valorilor morale, artistice și tehnice ale comunității locale;

e) organizează și/sau susține formațiile artistice de amatori, organizează concursuri și festivaluri folclorice, susține participarea formațiilor la manifestări culturale la nivel local, zonal sau național;

f) propune centrului județean pentru conservarea și promovarea culturii tradiționale obiceiuri, tradiții, creații populare, valori ale patrimoniului cultural național ce trebuie protejate;

g) organizează și/sau susține participarea la expoziții temporare sau permanente;

h) organizează spectacole;

i) asigură participarea la proiecte și schimburi culturale interjudețene, naționale și internaționale;

j) încheie parteneriate culturale cu instituții publice de cultură și educație din țară și din afara țării;

k) alte activități în conformitate cu obiectivele instituției și cu respectarea dipozițiilor legale în vigoare.

  **Art.6.** Pentru exercitarea atribuțiilor care îi revin și realizarea activităților specifice Casei de Cultură, colaborează cu instituții de specialitate, instituții de învățământ, alte instituții culturale, organizații neguvernamentale, persoane juridice de drept public sau privat, precum și cu persoane fizice, fără a exprima nici un fel de interese de grup (etnice, politice, religioase etc.).

**CAPITOLUL III**

**Patrimoniul**

  **Art.7.** (1) Patrimoniul Casei de Cultură este format din drepturi și obligații asupra unor bunuri aflate în proprietatea publică sau privată a statului și/sau a unității administrativ-teritoriale, după caz, pe care le administrează în condițiile legii, sau în proprietatea privată a instituției (dacă este cazul).

(2) Patrimoniul Casei de Cultură poate fi îmbogățit și completat prin achiziții, donații, precum și prin preluarea în regim de comodat sau prin transfer, cu acordul părților, de bunuri din partea unor instituții publice ale administrației publice locale, a unor persoane juridice de drept public și/sau privat, a unor persoane fizice din țară sau din străinătate.

(3) Bunurile mobile și imobile aflate în administrarea Casei de Cultură se gestionează potrivit dispozițiilor legale în vigoare, conducerea instituției fiind obligată să aplice măsurile de protecție prevăzute de lege în vederea protejării acestora.

**CAPITOLUL IV**

**Conducerea instituției**

**Art.8.** (1) Conducerea operativă a Casei de Cultură este asigurată de un director.

(2) Directorul instituției are următoarele atribuții de bază:

a) asigură conducerea activității curente a instituției;

b) elaborează programele de activitate anuale și pe etape;

c) încheie contracte de parteneriate culturale în vederea îmbunătățirii calității activităților desfășurate;

d) utilizează judicios spațiul și resursele materiale ale Casei de Cultură. In acest sens sala de spectacole, sala de club vor fi utilizate numai pentru desfășurarea spectacolelor, producțiilor artistice cu public sau a repetițiilor generale sau contra taxei de utilizare stabilită prin hotărâre a Consiliului Local.

e) înaintează propuneri pentru angajarea de personal de specialitate și auxiliar, dacă este cazul, către ordonatorul principal de credite și Consiliul Local;

f) reprezintă Casa de Cultură în raporturile cu alte instituții și persoane fizice din țară și din străinătate în vederea realizării unor proiecte culturale benefice comunității cu aprobarea prin Consiliul Local;

g) stabilește întâlniri semestriale cu membrii consiliului consultativ – discuții asupra realizării obiectivelor culturale stabilite și împreună cu aceștia ia măsuri corespunzătoare pentru îmbunătățirea activității propunând noi proiecte.

**CAPITOLUL IV**

**Bugetul de venituri și cheltuieli**

  **Art.9.** Casa de Cultură este finanțată de la bugetul local și din venituri proprii.

**Art.10.** Veniturile extrabugetare se obțin din activități realizate direct de instituție, și anume din:

a) încasări din spectacole, cursuri ;

b) închirieri de săli și bunuri;

c) valorificarea unor lucrări realizate în cadrul cercurilor și cursurilor aplicative (după caz);

d) taxe de înscriere la cursuri proprii;

e) taxa de înscriere la festivaluri-concursuri organizate de către Casa de Cultură;

f) prestarea altor servicii (culturale, de educație permanentă etc.) ori activități, în conformitate cu obiectivele și atribuțiile instituției, în condițiile legii.

  **Art. 11.** (1) Prezentul regulament se completează de drept cu actele normative în vigoare.

(2) Orice modificare și completare a prezentului regulament vor fi propuse de director, în vederea aprobării de către autoritatea tutelară.

**PREŞEDINTE DE ŞEDINŢĂ, AVIZAT,**

 **SECRETAR,**